Kuvaytlik qizcha mahalliy bog‘chani tugatishi munosabati bilan o‘zining bog‘cha opasiga minnatdorchiligini bildirish uchun hashamatli mashina sovg‘a qildi. Bu haqida Emirates 24/7 nashri ma’lum qildi. Nur al-Faris ismli qizcha hadya qilgan Mercedes mashinasi oynasiga "Bu avtomobil mening sevimli ustozim Nadiaga", deb yozilgan . Mazkur sovg‘ani Nurning otasi ayolining o‘limidan keyin qizining tarbiyasiga "ijobiy ta’sir" ko‘rsatgan ustoziga minnatdorchilik izhor qilish uchun sotib olgan.